गुरजंट की जिद ने चन्नवाल को बनाया आधुनिक गांव
गांव में चार साल पहले तक जहां पर रूडिया छप्पड़ थे अब वहां पर लाइब्रेरी पार्क बने हुए है। गांव की एसी लाइब्रेरी को 15 लाख रुपए खर्च कर बनाया गया है। जिसमें से 9 लाख रुपए गांव के एनआरआईजी ने भेजे है। लाइब्रेरी मैट्रो सिटी के आधुनिक सेंटरों को मात देती है। इसके साथ ही गरीब छात्रों के लिए मुफ्त कंप्यूटर शिक्षा का इंतजाम किया गया है।
सरपंच के विरोध में चुनाव लड़ने वाले कुलवीर सिंह भी उनके साथ कंधे से कंधा मिल कर काम करते हैं। पंचायत मेंबर नाथ सिंह, भाग सिंह, परमजीत कौर, मनजीत कौर, रूपिंदर कौर, दर्शन सिंह, रणजीत सिंह, मग्गर सिंह, मेजर सिंह ने बताया कि गांव के सभी लोग सरपंच की कार्यशैली से खुश है।
फंड से दोगुना किया खर्च: गुरजंट सिंह
सरपंचगुरजंट सिंह ने बताया कि सरकार की तरफ से विकास के लिए मंडी बोर्ड पंचायती फंडों को मिला कर लगभग दो करोड़ रुपए जारी किए गए है। इसके करीब दोगुणे रुपए वह गांव पर खर्च कर चुके है। उन्होंने कहा कि उनका एक ही मकसद है कि गांव को देश का नंबर एक गांव बना कर राष्ट्रपति आवार्ड हासिल करना है।
गांव में बनी लाइब्रेरी में पढ़ते गांव के युवक बच्चे।
गंदे पानी के छप्पड़ को साफ कर आस-पास बनाया गया ट्रैक।
चेतन शर्मा/ लखबीर सिंह| बरनाला
करीबएक दशक तक लंदन में रहे गांव चन्नवाल के सरपंच गुरजंट सिंह धारीवाल की जिद्द ने गांव को आधुनिक गांव में बदल दिया। गांव में आधुनिक लाइब्रेरी, छप्पड़ पर वॉकिंग ट्रैक, सीसीटीवी कवरेज, वाईफाई, पंचायती पैलेस, आधुनिक बस स्टैंड, आधुनिक चौक बड़े शहरों को टक्कर देते है। सरपंच की जिद है कि गांव को ब्रिटेन के गांवों जैसा बनाना है।
ब्रिटेनसे लौटकर गांव की बदले हालात
इसबारे में सरपंच ने बताया कि करीब एक दशक तक उसने लंदन में काम किया। वहां के गांवों की सहूलियतों को देख कर उसे मन ही मन में दुख शर्म महसूस होती थी। साल 2008 में वह वहां से वापस आया। लेकिन गांव में लोगों ने पंचायती जमीन पर कब्जे कर रखे थे। हर और रूडियों के ढेर थे। छप्पड़ गंदगी से भरे हुए थे। दो साल तक उसने किसी को बिना बताए अपन स्तर पर गांव में पंचायती जमीन का नक्शा तैयार किया। फिर आर्किटेक से इस जमीन पर पार्क, लाइब्रेरी, मैरिज पैलेस आदि का नक्शा तैयार करवाया। साल 2013 में सरपंच के चुनाव में उसने लोगों से वायदा किया कि फंड आए या ना आए वह अपने सत्र पर एनआरआईज के सहयोग के सारे काम करेगा। अगर वह सरपंच नहीं भी बनता तो भी ये काम करने थे।
awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva